ΕΠΑΣ ΟΑΕΔ

Οι ΕΠΑ.Σ. Μαθητείας ΟΑΕΔ είναι σχολές που ανήκουν στη τυπική Δευτεροβάθμια Επαγγελματική Εκπαίδευση (Ν. 3475/06). Στις σχολές αυτές διδάσκονται αποκλειστικά μαθήματα ειδικότητας, η φοίτηση διαρκεί 2 σχολικά έτη κατά τη διάρκεια των οποίων οι μαθητές παρακολουθούν θεωρητικά και εργαστηριακά μαθήματα στην ΕΠΑ.Σ. για 21 ώρες την εβδομάδα και παράλληλα πραγματοποιούν πρακτική άσκηση σε εργασίες συναφείς προς την ειδικότητά τους.

Η εισαγωγή στις ΕΠΑ.Σ. επιτυγχάνεται μετά από αίτηση και μοριοδότηση συγκεκριμένων κριτηρίων των υποψηφίων (βαθμός Τίτλου Σπουδών, κοινωνικά και οικονομικά κριτήρια) και δικαίωμα εγγραφής σ' αυτές έχουν οι κάτοχοι τουλάχιστον ενδεικτικού Α' Τάξης Λυκείου και ηλικίας έως 29 ετών. Τα προγράμματα σπουδών ανά ειδικότητα αναρτώνται στην επίσημη σελίδα του ΟΑΕΔ.

Ιστορία
Οι σχολές μαθητείας ιδρύθηκαν το 1952 με το 3/6-6-1952 (ΦΕΚ 157/Α ́) Β.δ. «Περί εκπαιδεύσεως μαθητών − τεχνιτών» και εντάχθηκαν στη Δευτεροβάθμια Εκπαίδευση με το Ν. 1566/1985 (ΦΕΚ Α ́ 167). 

Με το Ν. 2640/1998 «Δευτεροβάθμια Τεχνική − Επαγγελματική και άλλες διατάξεις» (ΦΕΚ Α ́ 206) εντάχθηκαν πλήρως στο θεσμικό πλαίσιο της Δευτεροβάθμιας Εκπαίδευσης (TEE Α' και Β' Κύκλου). 

Σήμερα λειτουργούν ως Επαγγελματικές Σχολές (ΕΠΑ.Σ.) βάσει του N. 3475/2006 «Οργάνωση και Λειτουργία της Δευτεροβάθμιας Επαγγελματικής Εκπαίδευσης και άλλες διατάξεις» (ΦΕΚ Α ́ 146). 

Με τον Ν.4186/2013 «Αναδιάρθρωση της Δευτεροβάθμιας Εκπαίδευσης» (ΦΕΚ 193/2013 A') τη 15η Σεπτεμβρίου 2014 οι ΕΠΑ.Σ. του Υπουργείου Παιδείας καταργήθηκαν και ακολούθησαν τη 15η Σεπτεμβρίου 2015 οι ΕΠΑ.Σ. των υπόλοιπων υπουργείων (συμπεριλαμβανομένων και των ΕΠΑ.Σ. ΟΑΕΔ). Σύμφωνα με τον ίδιο νόμο όπου λειτουργούν ΕΠΑ.Σ. μαθητείας ΟΑΕΔ, ιδρύονται ισάριθμες Σχολές Επαγγελματικής Κατάρτισης (ΣΕΚ). 

Με τον Ν. 4387/2016 άρθρο 118 "Οργανωτικά θέματα Υπουργείου Εργασίας, Κοινωνικής Ασφάλισης και Κοινωνικής Αλληλεγγύης" ο ΟΑΕΔ δύναται να ιδρύσει Πειραματικές Επαγγελματικές Σχολές Μαθητείας (Π.ΕΠΑ.Σ. Μαθητείας), οι οποίες θα διέπονται από το νομικό καθεστώς του ν. 3475/2006 (Α' 146).

Τα Θέματα Εξετάσεων Πιστοποίησης Αρχικής Επαγγελματικής Κατάρτισης Αποφοίτων ΣΕΚ αναρτώνται στη ιστοσελίδα του ΕΟΠΠΕΠ.

Μαθητεία
Στις σχολές αυτές εφαρμόζεται το εκπαιδευτικό σύστημα της μαθητείας. Μαθητεία είναι το σύστημα Τεχνικής και Επαγγελματικής Εκπαίδευσης, το οποίο περιλαμβάνει θεωρητική εκπαίδευση και παράλληλη πρακτική άσκηση. Παράλληλα με την εκπαίδευση στο σχολείο οι μαθητές εντάσσονται σε πρόγραμμα πρακτικής άσκησης, το οποίο ενεργείται στη βάση υπογραφής Συμφωνητικού Μαθητείας. Επίσης, κατά τη διάρκεια του ως άνω προγράμματος οι μαθητές αμείβονται, ασφαλίζονται από τον εργοδότη τους και τυγχάνουν άλλων παροχών, που προβλέπονται από τις κείμενες διατάξεις.

H αμοιβή των ασκούμενων μαθητών ανέρχεται στο 75% του κατώτατου μισθού της Εθνικής Γενικής Συλλογικής Σύμβασης Εργασίας και για τα τέσσερα εξάμηνα της πρακτικής άσκησης (σύμφωνα με τα οριζόμενα στην υπ. αριθ. 10186/Δ5.12/9-4-2013 ΚΥΑ Υπουργών Παιδείας, Θρησκευμάτων, Πολιτισμού και Αθλητισμού και Εργασίας, Κοινωνικής Ασφάλισης και Πρόνοιας).

Ειδικότητες ΕΠΑ.Σ.
Οι παρακάτω ειδικότητες λειτουργούν ή δύναται να λειτουργήσουν στις ΕΠΑ.Σ. ΟΑΕΔ:
Αισθητικής ΤέχνηςΑργυροχρυσοχοΐαςΑρτοποιίας-ΖαχαροπλαστικήςΒοηθών Γενικής ΒρεφονηπιοκομίαςΒοηθών Γενικής ΝοσηλείαςΒοηθών ΦαρμακείουΓραφικών Τεχνών - Ηλεκτρονικής Σχεδίασης Εντύπου Γραφικών Τεχνών-ΕκτυπώσεωνΕγκαταστατών Ψυκτικών και Κλιματιστικών ΈργωνΕπεξεργασίας ΓούναςΚαλλιτεχνικής Επεξεργασίας ΜαρμάρουΚεραμικής-ΑγγειοπλαστικήςΚομμωτικής ΤέχνηςΚτιριακών ΈργωνΜαγειρικής ΤέχνηςΜαρμαροτεχνίαςΞενοδοχειακών ΕπιχειρήσεωνΞυλουργών-ΕπιπλοποιώνΣυντήρησης Έργων Τέχνης–ΑποκατάστασηςΣχεδιαστών Τεχνικών Εφαρμογών με Η/ΥΤεχνίτες Υποστήριξης Συστημάτων ΥπολογιστώνΤεχνιτών Αερίων Καυσίμων (Φυσικού Αερίου)Τεχνιτών ΑμαξωμάτωνΤεχνιτών ΕργαλειομηχανώνΤεχνιτών Ηλεκτρολογικών ΕργασιώνΤεχνιτών Ηλεκτρολογικών Συστημάτων ΑυτοκινήτουΤεχνιτών Ηλεκτρονικών Συσκευών, Εγκαταστάσεων & Υπολογιστικών ΜονάδωνΤεχνιτών Θερμικών και Υδραυλικών ΕγκαταστάσεωνΤεχνιτών Μεταλλικών ΚατασκευώνΤεχνιτών Μηχανών και Συστημάτων ΑυτοκινήτουΤεχνιτών Ναυπηγικής ΒιομηχανίαςΥπαλλήλων Διοικητικών ΚαθηκόντωνΥπαλλήλων Οικονομικών ΚαθηκόντωνΥφάσματος-ΈνδυσηςΦυτοτεχνικών Επιχειρήσεων-Αρχιτεκτονικής ΤοπίουΩρολογοποιίας

Σχολές ΕΠΑ.Σ.
Λειτουργούν συνολικά 51 Επαγγελματικές Σχολές (ΕΠΑ.Σ) Μαθητείας του ΟΑΕΔ  στις παρακάτω πόλεις:
 1Η ΘΕΣΣΑΛΟΝΙΚΗΣ
 2Η ΘΕΣΣΑΛΟΝΙΚΗΣ
 ΑΓ. ΑΝΑΡΓΥΡΩΝ     
 ΑΓΡΙΝΙΟΥ
 ΑΙΓΑΛΕΩ
 ΑΛΕΞΑΝΔΡΟΥΠΟΛΗΣ
 ΑΡΓΟΛΙΔΑΣ
 ΑΡΤΑΣ
 ΒΕΡΟΙΑΣ
 ΒΟΛΟΥ
 ΓΑΛΑΤΣΙΟΥ
 ΔΡΑΜΑΣ
 ΕΛΕΥΣΙΝΑΣ
 ΗΡΑΚΛΕΙΟΥ ΑΤΤΙΚΗΣ
 ΗΡΑΚΛΕΙΟΥ ΚΡΗΤΗΣ
 ΙΩΑΝΝΙΝΩΝ
 ΚΑΒΑΛΑΣ
 ΚΑΛΑΜΑΚΙΟΥ
 ΚΑΛΑΜΑΤΑΣ
 ΚΑΡΔΙΤΣΑΣ
 ΚΑΣΤΟΡΙΑΣ
 ΚΑΤΕΡΙΝΗΣ
 ΚΕΡΚΥΡΑΣ
 ΚΙΛΚΙΣ
 ΚΟΖΑΝΗΣ
 ΚΟΜΟΤΗΝΗΣ
 ΛΑΚΚΙΑΣ
 ΛΑΜΙΑΣ
 ΛΑΡΙΣΑΣ
 ΜΕΣΟΛΟΓΓΙΟΥ
 ΜΟΣΧΑΤΟΥ
 ΜΥΤΙΛΗΝΗΣ
 ΞΑΝΘΗΣ
 ΟΡΕΣΤΙΑΔΑΣ
 ΠΑΛΛΗΝΗΣ
 ΠΑΤΡΑΣ
 ΠΕΙΡΑΙΑ
 ΠΤΟΛΕΜΑΪΔΑΣ
 ΠΥΡΓΟΥ
 ΡΕΝΤΗ
 ΡΟΔΟΥ
 ΣΑΛΑΜΙΝΑΣ
 ΣΕΡΡΩΝ
 ΣΠΑΡΤΗΣ
 ΤΡΙΠΟΛΗΣ
 ΥΜΗΤΤΟΥ (αναστολή λειτουργίας)
 ΦΛΩΡΙΝΑΣ
 ΧΑΛΚΙΔΑΣ
 ΧΑΝΙΩΝ
 ΧΙΟΥ
 ΩΡΑΙΟΚΑΣΤΡΟΥ

Κατάρτιση στον ΟΑΕΔ
Παράλληλα με τις ΕΠΑ.Σ. ο ΟΑΕΔ λειτουργεί και σχολές μη τυπικής εκπαίδευσης/εκπαίδευσης ενηλίκων όπως τα μεταδευτεροβάθμια Ινστιτούτα Επαγγελματικής Κατάρτισης (ΙΕΚ ΟΑΕΔ) και τα Κέντρα Επαγγελματικής Κατάρτισης (ΚΕΚ ΟΑΕΔ).

Παραπομπές

Κατηγορία:Εκπαίδευση
Κατηγορία:Εκπαίδευση στην Ελλάδα
Κατηγορία:Σχολεία στην Ελλάδα